Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: szóló 1957. évi IV. törvényben meghatározott államigazgatási ügyet csak a köztisztviselők jogállásáról szóló 1992. évi
Paragraph Index: 999

d) Folytatni kell a területi államigazgatás regionális alapokra helyezése lehetőségének vizsgálatát. Ennek során elsősorban arra kell törekedni, hogy — a körzetközponti települési önkormányzat jegyzője, mint elsőfokú hatóság után a másodfokú hatóság a megyei szintet meghaladó regionálisan szervezett államigazgatási szerv legyen, — a települési szinten elsőfokú hatósággal nem rendelkező szervek esetében meg kell kísérelni a megyei hivatalok elsőfokú hatósági jogkörét az ügyfelekhez közelebbi szintre (körzetközpont települési önkormányzat jegyzőjére) vinni, a másodfokú szerveket pedig a regionális szinten kell kialakítani a korábbi megyei szervek bázisán; — a jelenleg is regionális szinten működő (vagy a megyei kereteket átlépő illetékességű) szervek esetében meg kell kísérelni a hét tervezési-statisztikai-területfejlesztési régió kereteinek megfelelő illetékességű területi harmonizációt; — a megyei (fővárosi) közigazgatási hivatalok közül a hét tervezési-statisztikai-területfejlesztési régió munkaszervezetének székhelye szerinti hivatal vezetőjének kiemelt feladata legyen a regionális szinten működő dekoncentrált szervek tevékenységének koordinációja és külön jogszabályban meghatározottak szerinti ellenőrzése. Felelős: érintett miniszterek a koordinációért: Miniszterelnöki Hivatalt vezető miniszter Határidő: folyamatos

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes